મેસેજમાં એવો બળાપો પણ કાઢવામાં આવ્યો છે કે પ્રવેશોત્સવ માત્ર તમારી સરકાર પોતાના પ્રચાર માટેનો તાયફો છે !! બીચારા બાળકોએ તો એપ્રિલ માસની ફરજીયાત ગણતરીમાં જ પોતાનું નામાંકન કરાવી દીધું હોય છે. શાળા શરૃ થતાનાં પ્રથમ દિવસથી જ તેઓ શાળામાં આવતા થઈ જાય છે. આમ છતાં સરકાર બાળકોના નામાંકનનું 'નાટક' કરે છે. તેમનાં આવા પ્રચારમાં નાછૂટકે શિક્ષકો અને વિદ્યાર્થીઓને પણ જોડાવવું પડે છે. તા. ૮, ૯ અને ૧૦ એમ ત્રણ દિવસ દરમિયાન વિવિધ મંત્રીઓ સહિત ૯૨ પદાધિકારીઓ અને ૩૫૯ IAS-IPS જેવા ઉચ્ચ અધિકારીઓ પ્રવેશોત્સવમાં જોડાશે. મુખ્યમંત્રી પોતે સમગ્ર પ્રવેશોત્સવનું નેતૃત્વ કરી રહ્યા છે. આમ છતાં છેલ્લા ૧૪ વર્ષમાં શિક્ષણની ગુણવત્તા સુધરી નથી. પ્રવેશમાત્ર બાળકોની સંખ્યામાં પણ કોઈ ફરક પડયો નથી.